Diari Oficial de la Generalitat Valenciana


Sumari del DOGV 4454, del 06-03-2003 (2003/2600)

ORDE de 10 de febrer de 2003, de la Conselleria de Cultura i Educació, per la qual es convoquen ajudes per a la traducció de llibres d'autors valencians a altres idiomes.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2600


Data del document
:   10-02-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * indústria del llibre
    * ajuda pública
    * suport econòmic
    * editorial
    * llengua regional
    * traducció

ORDE de 10 de febrer de 2003, de la Conselleria de Cultura i Educació, per la qual es convoquen ajudes per a la traducció de llibres d'autors valencians a altres idiomes. [2003/2600]
  
La Generalitat Valenciana, segons establix l'article 31.4 de l'Estatut d'Autonomia, té competència exclusiva en matèria de cultura. I conforme a això, resulta oportú potenciar l'obra dels escriptors valencians recolzant-ne la traducció amb la finalitat de difondre la seua presència fora de l'àmbit de la Comunitat Valenciana.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes per a la traducció d'obres d'autors valencians a altres idiomes per al 2003 i s'aproven les bases per què es regix esta convocatòria, incloses en l'annex I d'esta orde, i els models d'instància de sol·licitud (annexos II, III i IV).
  
Segon
  
L'import global màxim destinat a estes ajudes serà de díhuit mil (18.000) euros.
  
Les ajudes aniran a càrrec de l'aplicació pressupostària 04.408095.10, dins de la línia de subvenció T5544000 denominada Ajudes a la traducció d'obres d'autors valencians a altres idiomes, del pressupost de la Generalitat Valenciana per a l'any 2003.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les mesures necessàries per al desplegament i l'execució d'esta orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 10 de febrer de 2003
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria de concessió d'ajudes per a la traducció de llibres d'autors valencians a altres idiomes per a 2003.
  
Primera
  
Es convoquen ajudes a la traducció i edició d'obres d'autors valencians a altres idiomes. El nombre i la quantitat queden supeditats a la qualitat i a l'interés dels projectes presentats, i sempre dins del límit que determinen els crèdits aprovats en el pressupost vigent.
  
Segona
  
Sol·licituds:
  
1. El termini de presentació de sol·licituds serà de trenta dies hàbils comptats des de l'endemà de la publicació de la present orde en el Diari Oficial de la Generalitat Valenciana. Els terminis que acaben en dissabte i els dies 24 i 31 de desembre o qualsevol altre que es declare reglamentàriament inhàbil, s'entendran prorrogats fins al primer dia hàbil següent.
  
2. Podran presentar sol·licituds les empreses mercantils del sector editorial, ja siguen persones físiques o jurídiques legalment constituïdes, la seu de les quals es trobe situada en qualsevol estat, que es comprometen a traduir i editar obres d'autors valencians, segons les condicions que s'especifiquen en les bases de la convocatòria. La sol·licitud haurà de formalitzar-se segons el model inclòs en l'annex II de la present orde i anirà acompanyada dels originals o de fotocòpies compulsades dels documents següents:
  
a) Document acreditatiu de la condició d'editor, segons les exigències de la legislació vigent en el seu país.
  
b) Un exemplar de l'obra original objecte de la traducció.
  
c) Documentació acreditativa de la conformitat del titular del dret d'autor o justificació que l'obra es troba en règim de domini públic.
  
d) Fotocòpia compulsada del contracte entre l'editor i el traductor en el qual ha de constar, en euros, l'import dels honoraris de la traducció.
  
e) Memòria que justifique l'oportunitat, garantia i qualitat de la traducció proposada.
  
f) Currículum professional del traductor de l'obra.
  
g) Pressupost detallat de la producció del projecte d'edició de l'obra.
  
h) Dades de les obres presentades, segons imprés normalitzat (annex III).
  
i) Certificats acreditatius que l'editorial sol·licitant es troba al corrent de les obligacions tributàries i amb la Seguretat Social segons la legislació vigent, en el cas que no existisquen eixes obligacions es farà constar per mitjà de certificat per part de l'editor que sol·licita l'ajuda.
  
j) Imprés d'altes per a pagaments a tercers de la Generalitat Valenciana, omplit com cal segons model que es publica com a annex IV.
  
3. Les instàncies de sol·licitud es facilitaran als interessats en l'oficina d'informació de la Conselleria de Cultura i Educació, i en el registre de les Direccions Territorials de Cultura i Educació de Castelló, València o Alacant.
  
4. Les sol·licituds es podran presentar en el Registre General de la Conselleria de Cultura i Educació, en el registre de les Direccions Territorials de Cultura i Educació d'Alacant, Castelló o València. També es podran cursar davant de les representacions diplomàtiques o consulars espanyoles en l'estranger i, en general per qualsevol dels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que li dóna la Llei 4/1999 de 13 de gener.
  
5. Si la sol·licitud no reunix els requisits i els documents que s'assenyalen en esta base es requerirà l'interessat perquè, en el termini de deu dies, esmene la falta o aporte els documents preceptius, tot assenyalant que, cas de no fer-ho, s'entendrà que desistix de la petició prèvia resolució, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Tercera
  
1. Es nomena una Comissió Tècnica de Valoració de les sol·licituds, integrada per:
  
President: el director general del Llibre, Arxius i Biblioteques.
  
Vocals: el cap del Servici del Llibre
  
el cap del Servici d'Arxius i Biblioteques
  
el cap de la Secció de Documentació Bibliotecària.
  
Secretària: la cap de Secció del Llibre, amb veu i vot.
  
2. La Comissió Tècnica de Valoració examinarà les sol·licituds presentades segons els criteris establits en el punt 3 d'este apartat i elaborarà una proposta d'adjudicació d'estes ajudes, l'aprovació de les quals correspondrà al director general del Llibre, Arxius i Biblioteques, el qual dictarà una resolució que serà notificada a l'editor beneficiari.
  
3. En la valoració de les sol·licituds s'estimaran els aspectes següents:
  
a) L'interés cultural i intrínsec de l'obra la traducció de la qual es proposa.
  
b) Si l'obra ja ha sigut traduïda a la mateixa llengua i també la qualitat de la traducció o traduccions de les quals ha sigut objecte.
  
c) Les característiques i garanties sobre la qualitat de la traducció.
  
d) Les característiques tècniques de l'edició que es proposa, el tiratge i el pressupost.
  
4. Si en el termini de tres mesos, comptats a partir de la data en què la sol·licitud d'ajuda haja entrat en el registre de l'òrgan competent per a tramitar-la, no s'aprova la resolució corresponent i es realitza la notificació als interessats, s'entendrà que totes les peticions presentades han sigut desestimades.
  
Quarta
  
Forma de pagament i obligacions dels beneficiaris:
  
El pagament s'efectuarà en euros i d'una sola vegada, després de comprovar les obligacions dels beneficiaris, que són les següents:
  
a) Realitzar l'activitat que fonamenta la concessió de l'ajuda.
  
b) Acreditar davant de la Conselleria de Cultura i Educació que s'ha realitzat l'activitat així com que es complixen els requisits i les condicions que determinen la concessió o el gaudi de l'ajuda.
  
c) El sotmetiment a les actuacions de control financer que corresponguen a la Intervenció General en relació a les subvencions i ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Quinta
  
Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les subvencions regulades en esta convocatòria en cap cas podrà ser d'una quantitat tal que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
Sexta
  
Serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:
  
a) Obtindre l'ajuda sense complir les condicions requerides per a això.
  
b) Incompliment de la finalitat per a la qual es va concedir l'ajuda.
  
c) Incompliment de les condicions imposades als beneficiaris en la concessió de l'ajuda.
  
Igualment, en el supòsit previst en el paràgraf segon de la base anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat desenrotllada.
  
Sèptima
  
Quan en l'exercici de les funcions d'inspecció o control es deduïsquen indicis d'una obtenció, gaudi o destinació incorrectes de l'ajuda percebuda, la Conselleria de Cultura i Educació podrà acordar la retenció de les factures, documents equivalents o substitutius i qualsevol altre document relatiu a les operacions en què estos indicis es manifesten.
  
Octava
  
Per a efectuar el pagament els beneficiaris de la subvenció hauran de presentar la documentació següent:
  
a) Tres exemplars de l'obra del projecte ja editat.
  
b) Una memòria detallada dels gastos de producció que efectivament s'hagen realitzat. En el cas que eixos gastos siguen inferiors al que s'especifica en la base tercera, apartat 4, l'ajuda podria ser objecte de minoració.
  
Estos justificants, que aniran dirigits al director general del Llibre, Arxius i Biblioteques, hauran de presentar-se fins al 31 d'octubre de 2003 inclusivament en la Conselleria de Cultura i Educació.
  
Novena